
II.— LA VIE DE SAINTE CATHERINE 
D'ALEXANDRIE, 

As Contained in the Paeis Manuscript La Clayette. 

The literary history of the legend of St. Catherine of 
Alexandria, although it has already been more or less elabo- 
rately studied in various quarters, notably in the Geschichte 
der heiligen Katharina von Alexandrien of the late Hermann 
Knust (Halle, 1890), still awaits the accurate and thorough- 
going treatment it deserves. My attention was called to the 
hitherto unpublished version which follows, by the account 
given of it by M. Paul Meyer, in the Notices et Extraits des 
mss. de la Bibliothèque Nationale, tome 33, 1™ partie (Paris, 
1888), in his study Sur deux anciens manuscrits français 
ayant appartenu au marquis de la Clayette (tirage à part, pp. 
61-64). Several years ago I made a copy of this unique 
version in the National Library at Paris. Having since been 
unable to control the widely scattered material essential to a 
proper discussion of the problems involved in the St. Catherine 
legend, I hâve decided to publish, without further delay, 
the text of the Clayette version, offering it to scholars for 
further utilization, as a not uninteresting literary and lin- 
guistic document. 

LA VIE SAINTE CATHERINE. 1 

Pour l'amitié de Jhesu Crist 
Doivent estre en nostre escrit 
LLservise de ses amis. 
Encor ne s'est nus entremis 
5 D'onorer les sainz en ce monde 

1 Note. — Insertions by the editor are enclosed in brackets ; suppressions 
are enclosed in marks of parenthesis. 
Manuscript Readings. — 3 Li] Le 

18 HENRY ALFKED TODD. 

Qu'an la fin bien ne l'en reponde. 
Il sont la delitable pleigne 
Par ou l'en vet en la monteigne. 
Qui tôt le mont a seurmontez 

10 C'est cil a qui toutes bontez, 
Toute douceur, toz biens abonde, 
Qui de noient fist tôt le monde. 
Por l'amitié de ce bon mestre 
Voill je la vie et la saint' estre 

15 D'une seue amie retraire 
Et de latin en romanz traire, 
Que plus délite a escouter 
A cels qui l'oent raconter. 
Un clerc translatée l'avoit, 

20 Mes, por ce que normant estoit 
La rime qui fut faite ençois, 
Si ne pleisoit mie au [s] François. 
Por ce l'a mes amis tramise 
Qu'elle sera en françois mise, 

25 Se Dex me donne la puissance, 
Car en nelui n'ai ge fiance 
Fors de s'aide seulement. 
Or li pri au commencement 
Que son saint Esperit m'envoit 

30 Que mon sens a bien fere avoit, 
Et ce que j'ai empris a feire 
A mon talent puisse a chief traire. 
Apres requier a la pucelle 
Qu'elle deprist comme s'encelle 

35 Qu'il meite em pardurable gloire 
Ceus qui orront ceste mémoire. 

Jjjncienement ot a Rome 
Un emperiere moult preudome 
Qui ert apelez Constantins, 
23 l'a] lai a 



LA VIE DE SAINTE CATHERINE D'ALEXANDRIE. 19 

40 Preuz et hardiz et de cuer fins. 

Filz fu l'empereeur Coûtant 

Qui sainte Yglise ama tant 

Conques, tant comme il tint la terre, 

Ne sort a Cretienté guerre. 
45 Mes il l'estut venir en France 

Qui lors estoit de sa puissance 

Por encerchier et demander 

S'il i avoit que amander, 

Qu'i l'amendast moult volentiers. 
50 Mes cil qui les mauves sentiers 

Preinent et guerpissent la voie 

Qui bien les conduit et avoie, 

Ce sont li chevalier de Rome. 

L'emperieres iert moult preudome, 
55 Si amoi[t] Dieu et saint Yglise. 

L'eneur de l'empire ont asise 

Seur un Sarrazin mescreant, 

Por ce qu'il estoit malcreant, 

Qui haoit Dieu et ses amis. 
60 Tent iert crueuls et Ent(r)ecris 

Et tant haoit les Cretiens 

Qu'il les metoit en ses liens, 

Si les feisoit en chartre meitre, 

Puis leur feisoit asez prameitre. 
65 A sa mesuiee et a sa gent 

Donnoit assez or et argent 

Por aorer ses diex de fust ; 

Et se nus hom si hardiz fust 

Que il osast ce contredire, 
70 Soufrir li esteut le martire. 

Por fere les Cretiens prendre 

S'en est tornez en Alexandre ; 

Ses mesagiers partout envoie; 

Cil se midrent tost a la voie 
62 il] i 



20 HENRY ALFRED TODD. 

75 Et noncent ce que li rois mande, 
Ce que Marcus li rois commande 
A tretouz cels communément 
Qui sont en son commendement, 
Riches, povres, granz et petiz, 
80 Si com(me) chascuns est aatiz 
A la seue volenté fere, 
Que chascun[s] lest le sien afere 
Et viegne son talent oïr. 
Qui ne li voldra obeïr 
85 Et ara ses diex en despit, 
Mort recevra sanz nul respit. 
Son commendement ont oï 
Cil qui po s'en sont esjoï 
Ce sont cil qui a Dieu entendent 
90 Mes li mauves qui a ce tendent, 
Qui estoient ami le roi, 
Ont grant joie de leur desroi, 
Et toz cels sont a cort venu 
Grant et petit, jeune et chanu, 
95 Et por anior et por menace. 
Es pleitoires fu grant la place, 
Et li rois s'asist ou mileu. 
Le prevost a guerpi son leu, 
Si est levez a sont estant : 

100 " Or sus," fet il, " venez avant ! 
Que je vos ai ci amenez 
De par l'empereur ; venez 
Tretuit au temple por orer. 
La vos convendra ahorer 

105 Nos diex et sacrefice fere 
A chascun selonc son afere. 
Cil qui feront les greigueurs dons 
Aront les gregneurs guerredons. 
Ceste parole oïrent tuit 

110 Parmi la sale ou a grant bruit ; 

A l'un dessiet, a l'autre plest. 

Li rois se lieve sanz arrest, 

Tuit se lievent grant et menor; 

Et il qui la gregneur honor 
115 A ses Diex commencier voloit, 

Tors et moutons comme il souloit 

A fet ocirre a granLplanté. 

Et cil qui a sa volenté 

Veullent fere, que qui leur coust, 
120 De leur despense et de leur coust 

Ne se sont pas trop esnoaié ; 

Riche présent ont envoie 

A Ostiex li prince et li conte, 

Que du petit eussent honte ; 
125 Chascun de bien fere s'avence. 

Li povres, selonc sa puissance, 

Offrent agniax et oisiax vis. 

A cels qui l'oent est avis, 

Que du mu[e]ment des toriaua, 
130 Des cris des genz et des oisiaus, 

Q'a force soit la cité prise, 

Ou qu'elle soit de feu esprise. 
En la cité ot qui feisoit 

Ce que a Diex point ne pleisoit, 
[188, 1] 135 Avoit une jeune pucelle, 

Fille de roi et gente et belle 

Estoit icelle créature, 

Qu'en li avoit mise nature 

Tel entencion et tel paine 
140 Qu' après li poïst feire a paine 

Autre qui ceste resemblast, 

Se ceste meïsmes n'emblast 

La façon et la portraiture 

Dont feïst autretel figure. 
145 Et avocques ceste bonté 

Ot en son qeur une clarté 

Dont ses qeurs iert si esbaudiz 

Qu'i n'estoit clers, tant fust hardiz 

D'autors ne de dialetique, 
150 De lays ne de la rectorique, 

Qui devent lui osast mot dire. 

Toutes avoit oïes lire 

Les ars, et toutes les savoit ; 

Touz les mestres passez avoit 
155 Qui estoient en la cité 

De sens et de soutiueté. 

Tent ot cerchee l'Escriture, 

Tout mist son qeur et sa nature 

....... 

160 Qu'en lui ert un oilz avuglez, 

Et li Rois du saint Esperiz. 

Jupin et Tarot et Bariz 

Ot son qeur guerpi et lessié ; 

Vers Jhesucrist estoit plessié, 
165 Qui est commencement et fins. 

Vers Dieu estoit son qeur si fins 

Qu'il ne li pleisoit autre chose. 

Eh Diex ! si glorieuse rose 

Qui des espines de ce monde 
170 Estoit issue neite et monde. 
[188, 2] Si fu fille d'un paien Roi 

Qui despisoit Dieu et sa loi, 

Et el l'amoit seur toute rien. 

Por ce, di ge encore bien, 
175 Que ceste rose issi d'espine 

Qui apelee ert Katherine ; 

Grant avoir orent amassé 

Mes quant il furent trespassé, 

Pièce avoit, son père et sa mère, 
180 Et el n'avoit sereur ne frère, 

160 MS. seems to hâve un roil' ; 160, 161 are apparentty corrupt — 168 Et- 
173 el] elle— 173 toutes— 180 Et el] elle 

Tout despendoit, selonc l'escrit, 

Au [s] povres genz por Jhesucrist. 

Et neporquant son héritage 

Ne vendi mie, comme sage, 
185 Einz en maintint la grant mesnie 

Que son père li ot lessie ; 

Moult estoit porveant et preuz» 

Ice meïsmes iert ses preuz 

Que el iert monde entre les genz : 
190 Tout autresi com li argenz, 

Quant on le velt o le plum meitre, 

Ne peut empirier ne malmeitre, 

Mes toz jors fins et neiz il dure ; 

Tout autresinc est en l'ordure 
195 Du monde la pucelle neite, 

N'onques ne vit ne cist ne ceste 

De lui issir toute sa vie 

Orgueill ne nule vilenie. 

Tant l'amoient grant et menor 
200 Elle portoit a touz honour. 

La pucelle est toute esbahie 

De la noise qu'elle a oïe 

Par l'entrée d'une fenestre, 

Et demande que ce peut estre ; 
205 Et l'en li dit toute l'enfere. 
[189, 1] Elle se lieve sanz plus feire 

Contre lui et de ses serjanz. 

Courant vet la ou li tiranz 

Feisoit les ydres aorer, 
210 Si a ileuc veû plorer 

Les Cretiens qui, a grant tort, 

Voloient por peor de mort 

Guerpir Jhesucrist et sa loi, 

Et aorer, par leur desroi, 
215 Les Diex de coivre tresgetez. 

190 comme— 203 fenestre] festre— 205 li dit] li a dit 

Et celui qui est veritez 
Avoient por peor lessié. 
La pucele a le front bessié 
Comme correciee et dolente, 

220 De Dieu prier ne fn pas lente 
En bas, mes en haut vet la voiz, 
Puis fet le signe de la croiz, 
Si saut avent hardie et fiere, 
Si apelle en tel manière : 

225 " Empereres," dist la pucele 
" T'eneur me semont et apelle 
Et la dignité de ton non. 
Je te salu, ou voille ou non, 
Com(me) l'en doit feire Empere[e]ur, 

230 Se tu le servise et l'oneur 
Que tu fes ci a ces ymages, 
Se tu vels fere, comme sages, 
A celui Roi, a celui mestre, 
A celui Dieu qui te fist nestre, 

235 A celui Roi par qui tu règnes, 
A celui qui depar les règnes, 
Celui por cui li élément 
Orent premier commencement. 
Il n'a cure de sens de beste, 

240 Mes quant il voit le qeur honeste, 
[189, 2] Qui le sert d'euvre et de bouche, 

Celui aime, si s'en aprouche. 
C'est l'amor ou il se délite, 
C'est li vessiax ou il habite. 

245 L'en ne peut Dieu plus messervir 
Que lui lessier et ce tenir. 
N'a de tel servise que fere, 
Trop est cil de très mal afere 
Et cruelment se desnature 

250 Qui por servir la créature 

243 C'est] Lest— 245 Diex 

Guerpist celui qui tôt a fet : 

Ci a trop dolereus mesfet. 

Il n'est c'uns Diex, de voir le saches, 

Se plus en est, ce est outrages." 
255 Que que la pucelle parolle 

Li rois escoute sa parolle 

Que si bien commenciee avoit, 

Et de son vis la clarté voit, 

Onques mes tele n'ot veûe ; 
260 Son vis, son cors et sa veûe 

A mise en lui a garder, 

Mes il n'i sot si bien garder 

Que de riens que il ot veù 

Ne l'a espris ne deceû 
265 Si estoit elle tretant belle. 

Il li repont, " Gentis pucelle, 

Je ne se mie de ton non, 

Ne se tu es jeune ou non, 

Et tu es plus blanche que nois; 
270 Ne ton père je ne quenois 

N'a quel mestre tu as esté, 

Mes il pert bien a ta bonté 

Que tu [n']es [pas] de mal parage, 

Et ta langue qui tant est sage 
275 Démontre bien que bons clers furent 

Cil qui en cure te reçurent. 

Mes il i ot de tant mespris, 

Que de fauseté as apris 

Noz Diex qui sont de grant puissance ; 
280 Ice tien ge a grant enfance." 
La damoisele li respont, 

Ce qu'il demande li espont : 

" Rois, l'en m'apelle Katherine, 

Fille de roi et de roïne. 
285 Costentins li rois fu mon père. 

253 saches] sachiez — 254 ce] se — 275 Démontrent — 282 il] i 

Se tu demandes, Empereres, 
Qui furent et con orent non, 
Il furent de moult grant renon, 
Tant comme a ce mont apartient ; 

290 Mes por ce qu'a mon cors ne tient 
De lui nus riens fors vene gloire, 
Tiex est de mon non le mémoire 
Des que je reçui la clarté 
De Jhesucrist, et la bonté, 

295 M'a tout enluminé le cors 
Et jeté les frivoles hors 
Que j'avoie apris en m'enfance, 
Et la voie de sapience. 
Lors tornai mon qeur a l'escrit 

300 Parcoi je quenois Jhesucrit 
J'ai oï parler l'Evengile 
Qui dit sanz barat et sanz guile, 
' Ire destruist a la reonde 
La sapience de ce monde.' 

305 David redist, nostre bon mestres, 
Diex est u ciel, la est ses estres, 
D'ileuc fet sa volenté toute ; 
Mescreanz est qui de ce doute. 
Mes li Dieu q'aoreut la gent 
[190, 2] 310 Sont fet au[s] mains d'or et d'argent, 
Ne sont pas Dieu, ainz sont deable 
Qui sont en enfer convenable. 
Que tu aoeures simplement. 
Rois, tu fes trop ton dempnement. 

315 Et se tu vels, por ta menace, 
Que je ore honeur leur face, 
Tu me monterras leur poissance. 
Puis que il ont d'orne semblance, 
Dont co vient il que leur oeull voient, 

320 Leur orilles sentent et oient, 

291 nus] nous— 318 quil 

Et leur bouches doivent parler, 

Les mains baillier, les piez aler. 

Se ce n'est voirs, bien peuz savoir 

Que tuit cil ont po de savoir 
325 Qui a ces Diex portent honeur, 

Qu'il ont pooir asez meneur 

Que n'ont cil qui honeur leur font. 

Biau sire Diex, tant vos meffont 

Ceuls qui vos lessent et enneurent 
330 Cels qui n'oient ne se seqeurent, 

Qui n'ont poissance ne valor, 

Ne sentent ne froit ne chalor. 

Rois, itiex Diex aoeures tu 

Qui n'ont ne force ne vertu." 
335 L'Emperere si s'emervelle 

Et s'esbahist de la mervelle 

Que il ot la pucele dire. 

" Or nul voill pas fere despire 

Riens que tu aies aconté, 
340 Mes je sui bien atalenté 

De ton sens et de ta loquence ; 

Que se tu fusses des t'anfance 

De noz buens mestres bien aprise, 

Tu ne fusses ja entreprise 
345 De mestre que l'en poïst querre 
[191,1] N'en ce pais n'en autre terre, 

Se tant fust que enneur portasses 

Au[s] diex que tu blâmes et quasses. 

Or ne puis mes a toi entendre 
350 Mes tant me convendra atendre 

Que ce soit fet que j'ai empris. 

Après sera li termes pris, 

Après vendras en mon paies. 

Se tu vels lors que je te les 
355 Et te dongne dons honorables, 

340 je] se — 343 De noz mestres fusse aprise (text reading conjectural) 

Guerpir t'esteut totes tes fables 
Et crier a nos Diex merci. 
Otez la moi," fet il, " de ci, 
Tant la gardez que la demant. 

360 A grant honeur la vos commant." 
En garde est prise la pucele. 
Et l'Emperiere un clerc apele, 
Unes letres fere commande. 
Es lestres a que li rois mande 

365 Au [s] filosofes de sa terre, 

Au[s] melleurs que l'en poïst querre, 
Qu'il viegnent tuit en Alixandre, 
Que d'eus voudra un consoil prendre 
D'une cause qu'il a a fere ; 

370 S'il la li peuent a chief traire 
Tel en sera le guerredon : 
Qu'a grant honeur et riche don 
Les en renvoiera arrière. 
Tiex fu des lestres la manière. 

375 Quant furent fêtes bien et bel 
De la pierre de son anel 
Les fet sagement seëler. 
Li messagier[s] pensse d'errer, 
Qu'il ne fu fox ne esbahiz. 

380 Tan a esté par le païs, 
[191, 2] Tent a erré et mer et terre, 

Qu'il a trové ce qu'il va querre. 

Les sages homes en amaine, 

Les melleurs clers de tout le règne, 

385 De toute escience savoient. 
Devent le roi les amenoient 
Qui moult bien les a receûz. 
Quant il les a aperceûz 
A la cort sont tenu(z) moult chier. 

390 Li rois les prist a encerchier 

370 Quil— 375 et bien et 

De leur dotrine, a la foiee, 

Et cil ne l'ont pas desvoiee, 

Ainz montrent bien par leur parolle 

Qu'il ont esté a bone escolle. 
395 Moult li respondent par grant sen. 

Quant li rois l'ot, merveille(s) s'en. 
" Li Empereres, que t'en semble ? " 

Issi lui ont dit tuit ensemble. 

" Por coi nos as a tel besoing 
400 Ci fet vfcnir, et de si loing, 

Se tu as grant besogne a fere 

Bien te saurons de grant afere 

Conseiller, se tu nos en quiers. 

405 Nus ne nos porroit pas confondre, 

Bien tenrons partout [a] repondre." 

Li rois repont, qui pas ne tarde, 

" Je ai une pucele en garde, 

Bêle a le cors, jeune d'aage, 
410 Mes tant par est parfete et sage 

Que les bons clers tretouz seurmonte 

Et les a conclus et fet honte, 

Que sa prouvance n'atent nus, 

Que il ne semblent toz confus. 
415 Bien parolle sens et reison 
[192, 1] Mes tant y a de mesprison 

Que toz noz Diex bet et atise 

Et leur commandement refuse, 

Et encore dit elle pis ; 
420 Porce que j'ai son Dieu despis, 

Apele toz nos Diex deables; 

Ici n'est pas ses sens metables, 

Bien la poïsse a force traire 

Por sacrefice a noz Diex fere 
425 Ou li ocirre par tonnent. 

392 li ont— 414 ne] me 

Mes plus sera fet sagement 
Se par vos sens avoie fet 
Qu'el reqneneûst son meffet, 
Et qu'el sacrefiast nos Diex 

430 Qu'el tient por fax et por mortiex. 
S'el se mentient en sa folie 
Que de noient les contralie 
Je li feré sanz refuser 
A grant doleur sa vie user. 

435 Mes je vos di tôt de rechief 

Que s'en pouez traire a un chief, 
Si que confuse la rendez, 
Tel guerredon en atendez : 
Que riens ne me sarois requerre 

440 Que maintenant ne face querre, 
Ou se vos commenciez mon estre 
De mon consoill seroiz tuit mestre. 

Li uns repondi par grant ire : 
" Segneur, [car] oez, nostre sire 

445 Nos a fet en vain traveillier, 
Matin lever, la nuit veillier, 
Si est toute la sapience 
Por un enfent qui par enfance 
Ne fet fors la gent escharnir. 

450 Or nos a fet li rois garnir 
[192, 2] De questions et de sofimes ; 

Puisque nos son mesage oïmes 
Nos i(l) fumes a grant besoing, 
Et si somes venuz de loing. 

455 Rois, la pucele que tu diz, 
Por ce que ne soions desdiz, 
Nos volons que elle i soit. 
Fei la venir, quelqu'elle soit, 
Por qu'elle sache, sanz doutence, 

460 Qu'el n'oï onques sapience 

455 i soit] issoit 

Issir d'ome, s'el ne l'ot hui. 

Rois, c'iert por toi, non pas por lui ; 

Bien peûst a lui desconfire 

Un seul de vos sergenz soufire." 
465 Ceste ventance et ce desroi 

A oï un sergent le roi ; 

A la pucele a tout conté 

N'a pas son qeur espeonté 

N'avoit point trouble[e] sa pense 
470 Celle qui a dame Dieu pense. 

Dieu seulement honeure et prise, 

Por qui amor elle a emprise 

Ceste bataille ; riens ne doute, 

A Dieu s'est commendee toute. 
475 " Dieu," fet elle, " verai savoir, 

Verai vertu, verai avoir, 

Vraie vertu qui toz soutiens, 

Qui toz gardes, qui toz maintiens, 

Qui tôt formas, qui tôt feïs, 
480 Qui a tes chiers amis deïs 

Quant devent les princes vendroient 

Ne pensassent que il diroient ; 

Tu leur donnoies habundance 

De parolle, de sapience, 
485 Por leur aversaire confondre, 
[193, 1] Qu'il ne sa voient que repondre ; 

Tu qui espons qu'est bien a fere, 

Done moi sens a ceste afere. 

Donne moi douceur et parolle 
490 Que il ne me tiegnent a folle ; 

Cil qui vuellent quasser ton non 

Veincuz les fes, vueulent ou non, 

Et confus de leur mescreance 

Ou il aient reconnoissance 
495 Par le tesmoing de ton escrit 

464 sergent — 466 A a li un 

Que tu aies non Jhesucrist. 
Diex toz poissanz, verais et vis, 
Einssi soit il comme devis." 
A peines ot s'oroison feite 

500 Quant Dex qui les dehez rehete 
Et toz les desvoiez ravoie 
Un ange du ciel li envoie 
Qui la conforte et dit, "Amie, 
Ta parolle, n'en doute mie, 

505 A Dieu oïe et entendue, 
Cil a qui tu es atendue 
Donra toi a ta volenté 
Douce parolle a grant plenté 
Parcoi vaincras tes anemis. 

510 Quant les aras au desoz mis 
Il leront leur iniquité 
Et connoistront la vérité, 
Puis souferront por Dieu la peine, 
Lassus el pardurable règne 

515 Seront por t'amor alevé ; 
Et se tu as Jhesu loé, 
Encore l'aime et loe et prise, 
Par tens seras du monde prise, 
Si [te] tendras el Ciel la sus. 

520 Qant seras venue au desus 
[193, 2] De touz tes aneruis mortiex, 

Espous aras, ainz ne fu tiex, 
A qui tu t'ies toz jors donnée ; 
Reïne seras coronee, 

525 Que cil est Rois qui te velt prandre ; 
A tel segneur doit l'en entendre, 
Gardes por autres ne le changes. 
Je sui Michiel, prince des anges 
Que Diex ton bon espous t'envoie 

530 Por toi conduire a droite voie." 

A tent li anges s'en despart : 

La pucelle, de l'autre part, 

Qui a eu le bon confort, 

Vers Dieu a torné son acort, 
535 De tenir son proposement 

Ileuc atent son jugement. 

A l'endemain, ce dist l'estoire, 

Se sist li rois en son prétoire, 

Delez lui les cinquante sages. 
540 A la dame vint un mesages 

De par le roi qui li a dit 

Qu'el viegne a lui, sanz contredit. 
La pucele est venue a cort, 

Tretouz li peuples i acort 
545 Por oïr la desputoison. 

Li rois leur demande reison 

Porqoi ne commence l'asaut. 

La pucele en estant saut 

Si a parlé hardiement : 
550 " Rois, tu as fet commandement 

Que ces cinquante sages soient 

Encontre moi, et si m'essaient. 

Tu les as toz a ta partie, 

Si n'est pas bien l'euvre partie, 

Bien t'i garde, a ceste bataille ; 
[194, 1] 555 Je sui jeune famé, sanz faille, 

Et sanz aïde et sanz deffensse ; 

Se Jesucrist de moi ne pensse 

Ne porroi pas vers euls durer ; 

Mes ce me fet aseûrer, 
660 Que sa deffensse m'a permise 

Diex en qui j'ai m'entente mise ; 

Mes de ce me doit ennuier 

Que tu leur as pramis loier 

S'il me pevent au desouz meitre ; 
538 son] le 
3 

565 Et tu me doiz un don prameitre. 
Or ce revoill dire et conter, 
Que se je les puis seurmonter 
Par bon tesmoing de saint escrit, 
Que tu creras en Jhesucrist ; 

570 C'est ma pramesse, c'est mes dons, 
Itex sera mes guer redons. 

Li rois repont, tôt maintenent : 
" Bel' amie, tel convenent 
Ne me peuz tu, ne ne doiz, fere : 

575 Je ne sui pas de ton afere, 

Mes ja verrons bien au parler 
Se tes Diex te porras garder." 
La pucelle plus ne sejorne, 
Vers ses anemis se retorne 

580 Porce q'an sa cause se fie ; 
En tel manière les défie : 
" Segneur, ceenz sont tuit venu, 
Petit, jeune, grant et chanu, 
Por noz parolles escouter. 

585 Or ne doit nus de vous douter ; 
S'il a riens em penssé de dire, 
Tens est d'entrer en la matire ; 
Por toz parolt le mielz parlent 
Et tretot die son talent." 
[194, 2] 590 Li uns repont, qui fu ainnez 

Et mielz vaillant, et mielz senez : 
" Belle amie, einssi n'est il pas ; 
Por toi avons marchié meint pas 
Et por toi somes assemblé ; 

595 Je nel dirai pas en emblé, 

Tout en apert parler voudrai : 
Commenciez, et je repondrai." 

La virge ne s'est pas teiie, 
Ainz dist tote desporveûe : 

589 tretot die] tretoz dient 

600 " Puis que de votre foloience 

Otai mon qeur et ma leance, 

Et je connu la fausseté 

Ou j'avoie lonc tens esté, 

Et j'oi en Dieu (tout) mon penser mis, 
605 En Dieu qui est li miens amis, 

Et je oi receû la foi 

De Jhesucrist en qui je croi, 

Desi ce jor me fu amer 

Et entre totes et amer ; 
610 Des lors en haï ge(s) leur livres 

Dont mes cuers ot esté si yvres 

Qu'il ne pooit estre repris. 

Si volentiers avoie apris 

Que j'avoie mis au desouz 
615 Les clers de ceste terre touz. 

Touz mes mestres passé avoie 

Par les livres que je savoie, 

Mes por ce que je se de voir 

Que la nul jor por nul savoir 
620 N'auroie pardurable vie, 
[195,1] Einssi com(me) j'oi primes envie 

De l'aprendre et du retenir, 

Issi ne me po ge tenir 

Que tôt ne meïsse en obli 
625 Qu'en mon qeur avoie establi, 

Que ce n'estoit se fable non. 

En Dieu, que Jhesucrist a non, 

Tornai mon qeur et m'esperance, 

Si n'i sai autre sapience 
630 Fors celui Dieu qui degna nestre 

Home por home, et por lui estre, 

De virge sanz corruption. 

Souffri et mort et passion 

San ce que mestier n'en avoit, 
609 sic 

635 Mes de fine verte savoit, 
Se li mors de la fause pome 
Parcoi deable déçut home 
Ne fust par mort d'orne reçuz 
Hom fust aussi comme veûz ; 

640 Por ce il prist notre nature 
En semblance de créature. 
Bien parut a s'umilité 
Qu'il estoit Diex, par vérité 
Il estoit Diex et hom ensemble. 

645 Issi est il, issi me semble, 

C'est cil en qui mon qeur se fie, 
C'est la moie filosofie. 
En son non et en son mémoire, 
C'est ma joie, c'est ma vitoire, 

650 Qui veinera toz mes anemis, 
Car einssi le m'a il pramis." 
A poine avoit elle ce dit 
Quant li uns d'eus dit ce mesdit 
Et cria comme forsenez : 

655 " Sire," fet il ; " qui maintenez 
[195, 2] L'oneur et l'empire de Rome, 

Qui estes sage(s) et vaillant home, 
Quant faudra iceste folor, 
Ce grant barat, ceste dolor, 

660 Dont cist Crestien desleal 
Sont si du tôt torné a mal 
Qu'il ont noz Diex si en despit? 
Oez com(me) ceste les despit ; 
Nos cuidions a la parclose 

665 Oïr de lui aucune chose 
Dont nos fusions esbaudi. 
Nos somes voirement traï, 
Qu'el mont n'a plus de sages homes ; 
Bien voi qu'en vain nos travellomes 
643 Qui 

670 Por iceste meschine foie 

Qui a commencié sa parolle 

Por ce Jhesu que il tant aiment. 

Ce est leur Dieu qui, ce tesmoignent, 

De son deciple fu venduz 
675 Et par les mains en croiz penduz, 

Mes ne pot eschaper de mort 

Cil qu'i[l] essaucent a tel tort. 

Au tierz jor après s'asemblerent 

Si deciple, si l'emportèrent. 
680 Puis noncierent por les citez 

Qu'il ert de mort resucitez, 

Et por acroire leur faintise 

Dient qu'il a sa manentise 

U ciel amont ou il monta 
685 Quant il de mort resucita." 

La pucelle repont briément : 

"J'ai fait a droit commencement 

De celui Dieu dont pas ne dout, 

Qui est commencement de tout. 
690 II est droit Rois et Empereres 
[1 96, 1] Par qui Diex li souverains pères, 

En qui tote(s) bontez habunde, 

A fait de noient tôt le monde. 

Et qu'i t'iroie je fablant ? 
695 Je te dirai tôt mon semblant : 

De lui, par lui, en lui peuz querre 

Quanque tu peuz veoir en terre, 

Le sens et la vive fontaine 

Dont toz biens sort par large veine." 
700 Lors repont li rectoriens : 

" Se cil qui croient Cretiens 

Fust li filz Dieu ou verai Diex, 

Comment pot il estre mortiex? 

Comment poïst mort deconfire 

692 Et— 693 Et fist— 699 Donc 

705 Celui qui de la mort est sire ? 
Et s'il fust hom, ne poïst mie 
De mort resuciter en vie. 

La demoiselle li respont : 
" Frère, tu as lessié le pont 

710 Por passer parmi le perill ; 
Se croiz le père sanz le fill 
Tu as mespris trop leidement. 
Tu m'as dit au commencement 
Que s'il fust hom, ne poïst nestre, 

715 Et s'il fust Diex, hom ne pot estre, 
Et s'il fust Dex, mort nel veinquist, 
Et s'il fust hom, ne revesquist. 
Dont ne croiz tu qu'eust poesté 
Diex de fere sa volenté? 

720 Et se tu croiz qu'il le peut fere 
Porcoi ne croiz tu cest afere, 
Que cil qui toutes choses fist 
Preïst mort d'ome, s'il volsist ; 
Et cil qui senne les enfers 

725 Et fet les clos et droiz et fers, 
[196, 2] Et cil qui ne pevent veoir 

Enlumine par son pooir, 
Seur lui segnorie n'eûst 
Et soi resuciter peûst ? 

730 Ce doiz tu croire finement. 
Et cil qui sofri le torment 
Est hom verais, sanz fausseté. 
La mort ocist l'umanité, 
El n'ocist mie Jhesucrist, 

735 Mes Jhesucrist la mort ocist. 
Gardes que deceûz ne soies, 
Droiz est que tu meïmes voies 
De la notre sainte escriture. 
Mes se je di par aventure, 

715, 716, 717 Et si fust— 718 qu'eust] quant 

740 N'en croire pas la vérité 

Se je le te di par verte. 

Por ce te donrai sanz délai 

Le tesmoing de la teue loi ; 

Espoir me sauras mielz repondre. 
745 L'en ne peut home mielz confondre 

Que ferir de son dart meïmes. 

De ton Platon te dirai primes 

Qui dist que Dex se monterroit 

A cels qui montrez ne s'estoit. 
750 Et qu'aroit quatre reonz signes, 

C'est la vraie croiz, qui fu dignes 

De soutenir le digue mestre 

Qui tôt le mont a a sa destre. 
" Sébile parla, a son tens, 
755 Que Jhesucrist nestroit, li buens, 

Qui seroit nez d'une pucele ; 

Et si redist autre novelle, 

Et si dist que beneoist fust 

Cil qui seroit penduz en fust; 
760 Por ce beneûré le dist, 
[197, 1] Qu'il revivroit, si comme il fist. 

Tel sont li tesmoing de Sébile. 

Ja te deïsse de Virgile, 

Mes bien t'en peuz a itaut fere. 
765 Se tu n'em peuz ton qeur atrere, 

Dont est il droiz q'arrieres aies 

Le deable q'avoir soloies." 
A tant est la virge teûe. 

La parolle a cil esmeûe, 
770 Et dist : " Pucele, or me respon ; 

Ce que demanderai m'espon : 

Se Jhesu, qui ta bouche nome, 

Estoit Diex en semblence d'orne 

Et fist tant miracles en terre, 

743 lai— 751 vroie— 773 Dieu 

775 Comment l'osa la mort requerre? 
Se par lui resordent li mort, 
Comment soufri perill de mort 
Cil qui n'a mestier de morir 
Et peut la gent de mort guérir ? 

780 Elle repont, cil s'est teûz 
(Cil ne peut estre deceûz) : 
" Que tu cuides que Diex soit mort, 
Quant tu ce croiz, tu as grant tort ; 
Ainz ne morut ne ne morra, 

785 Que toz jors fu [il] et sera. 
Mes ce ne tieng mie a eschar 
Que l'eufermeté de la char. 
Qui poïst home soufrir mort 
Fors Dieu, qui sucitë home mort ? 

790 Hom qui avoit le pechié fet 
Soufri la mort por son forfet ; 
Des qu'il avoit pechié, en fust 
Droiz est que tormentez il fust. 
La char morut naturelment, 

795 Diex fust tôt quites du tonnent, 
[197, 2] Ce sachiez, si le vousist fere ; 

Que bien poïst homme soutraire 
Par un seul engin de deable ; 
Mes sa joutise est reisonable, 

800 Que sanz reison il ne fist rien. 
Ceste chose establit il bien, 
Que il volt que celui vainquist 
Qui home vainqui et conquist. 
Et por ce prist seur lui le fes, 

805 Que plus fust humbles et confés 
Hom vers lui qui sauvé l'avoit ; 
Issi fu comme estre devoit." 

Par tiex diz et par tiex prouvences 
Leur a faillies leur doutances, 

776 De— 795 Deu fu— 802 Quil— 805 plus fu 

810 Si qu'il ne sevent mes que dire 

Ne ne li peuent contredire. 

A ces diz n'ont riens respondu, 

Tuit sont maté et confondu 

Si com Diex l'avoit devisé. 
815 Puis a li uns l'autre avisé; 

Si ont perdu leur sens tretot 

Que honiz sont du tôt en tôt. 

Quant l'Emperieres a veù 

Que il se sont tretuit teû, 
820 Et qu'il sont tretuit esbahi, 

Par mautalent a dit : "Ahi ! 

Com je voi ci grant mauvestié. 

Moult estiés ore heitié 

Et aprestez de desputer ; 
825 Moult vos voi ore toz douter, 

Que perdu avez la parolle 

Por une meschinette folle." 

Li plus sages d'euls toz se lieve, 

De ce que il forment le grieve, 
830 Si li respont irieement : 
[198, 1] "Rois, ce sachiez veraiement, 

Que avions tesmoinz assez ; 

De science avions passez 

Tretoz les clers qui soient né ; 
835 Onques mes ne fumes mené 

A ce que nus fust tant osez 

Conques par nous fust oposez 

Li uns de nos, por voir le saches ; 

Et s'en lui fust si grant outrages 
840 Que contre nos osast parler, 

(Tout) confus le convenroit aler. 

Autre chose est de la meichine 

Qui de sapience devine, 

814 comme Dieu— 820 Et qui— 822 Comme— 836 ose— 837 opose— 843 
devine] devise 

Que repondre ne li savons ; 
845 Si grant peor de li avons 

Nos n'osons dire une parolle 

Por iceste pucelle foie. 

Si te disons tretuit ensemble 

Que ver(i)tez est, et bien nos semble 
850 Ce que la damoiselle dit ; 

Ja n'i metromes contredit, 

Einz recevromes sa créance 

Se nos n'avons melleur(s) prouvence 

Et bon tesmoing de l'escriture. 
855 Diex ! Diex ! ou as mise ta cure ? 

Se ne montre leal escrit 

Nos croiromes en Jhesucrit, 

Qui eschive les mauves vices 

Et done toz les bénéfices ; 
860 II est poissanz des bien [s] donner 

Et moult set bien guerredonner 

Tout le travaill et tôt l'ennui 

Que si sergent soufrent por lui." 
Quant li tiranz a entendu 
[198, 2] 865 Qu'a Jhesucrist se sont rendu, 

Et qu'il ont guerpie leur loy, 

Enmi la cité sanz délai 

A commendé que l'en li face 

Un feu arden en mi la place; 
870 Si commande li anemis 

Que tuit li sage i soient mis, 

Les mains liées et les piez ; 

Issi soient par leur péchiez. 

A tent s'en torna uns mesages 
875 Et uns des clers qui estoit sages 

Se fu levez en son estant ; 

Touz les autres vet confortant, 

858 eschives— 863 soufre— 864 tirant— 871 i] il— 874 un mesage— 875 un 
.... sage 

Et dist : " Segneur, paor n'aiez 

880 Les deables, la Dieu merci, 

Que servi avons jusques ci. 

Veez Jhesucrist qui nos apele ; 

Alons tuit prier la pucele, 

Ançois qu'an nos ait enserré, 
885 Que nos soions régénéré 

Par baptesme si com est droiz, 

Car autrement pas ne vaudrait 

A la celestial coronne 

Que dame Diex a martirs done. 
890 Tretuit le sivent, ce me semble; 

A la pucelle vont ensemble, 

Si li prient tôt em plorant 

Qu'el ne vaut raie demorant, 

Recevoir leur face baptesme 
895 Et la sainte oncion du cresme. 

" Segneur," ce dit la Dieu amie, 

" Por Dieu, ne vos esmaiez mie, 

Mes hardiz chevaliers soiez. 

Dame Diex vos a essaiez 
900 Par moi que vos ici veez. 

A son talent vos a trovez ; 
[199, 1] Vos estes ore et bon et fin, 

Mes meilleur seroiz en la fin ; 

De baptesme n'aiez peor, 
905 Que li douz sans du sauveor 

Qu'il espandi por nos péchiez 

Dont touz li monz est entechiez, 

Vos ert baptesme de saluz, 

Et moult vos avra hui valuz 
910 La bone foi et la créance ; 

De ce n'aiez nule doutance, 

Que li feus ou vous enterrez 

886 comme— 893 Quelle vaut— 899 Dieu 

Et li tormenz que souferrez 
Vos tendra toz sains et heitiez. 

915 Ne plorez pas, soiez toz liez, 
Ne doutez pas cels qui le cors 
Peuent ocirre par dehors ; 
Celui créez qui cors et ame 
Peut ocirre d'infernal flame." 

920 A tant sont li serjant venu, 
Et li cinquante tretuit nu, 
Les mains liées et les piez, 
Les ont enmi le feu sachiez. 
Cil crioient a haute voiz, 

925 Jhesu reclaiment et sa croiz, 
Uleuc ont le torment soufert 
Par coi il ont a Dieu ofert 
Le sacrifice de leur cors. 
U ciel ou est li grant trésors, 

930 La grant richeice, la grant joie, 
Li droiz chemin, la droite voie, 
S'en sont a dame Dieu monté 
[199, 2] Qui lès reçut par sa bonté 

Et les mist en son paradis. 

935 Mort soufrirent, ce m'est avis, 
Si com(me) la leitre le remenbre, 
Le treziesme jor de novembre. 
De ce avint une mervelle 
A qui nulle ne s'aparelle, 

940 Onques ne leur malmist li feus 
Ne leur robes ne leur cheveus, 
N'onques leur char plus ne broï. 
Aussi com fussent endormi 
Se gisoient en mi la place, 

945 Et si avoit chascuns la face 
Aussi vermelle comme rose. 
Por la mervelle de la chose 

913 le torment — 925 reclaime — 929 ou] en — 943 comme 

A Dame Dieu se convertirent 

Pluseurs Sarrazins qui ce virent. 
950 Li Cretien ont les cors pris 

De nuit, qu'il ne fussent malmis, 

Et si les ont enseveliz ; 

En celé oevre ert toz leur deliz. 
L'Emperere vit la meschine 
955 "Vers dame Dieu plus entérine 

Qu'elle n'avoit devant esté, 

Et li feus que voit apresté 

Ne la peut pas espeonter. 

Or la velt de rechief tenter, 
960 Ou por laidir ou por malmeitre, 

Por savoir si la porroit meitre 

A ce qu'el volsist aorer 

Ses ymages, por honorer. 

Vers lui se torne, si l'apelle : 
965 " Haï ! haï, gentis pucelle, 

Car pran consoill a toi meïmes. 

Des l'eure que je te vi primes 
[200, 1] Oi je pitié de ta jovente ; 

Toz jors i ai mise m'entente 
970 A délivrer ton cors de peine. 

Jentis pucelle, car t'en peine, 

Croi en noz Diex, sel sacrefie ; 

Il est moult fox qui ne s'i fie. 

Se tu fes ce que t'ai prié, 
975 Quant tu aras sacrefie, 

Tretout aussi te tendrai chiere, 

Autel semblant et autel chiere 

Te feré com a la reïne. 

Tote sera vers toi encline 
980 Ma gent ; ma terre, ma mesnie, 

Toute sera par toi partie." 

951 nuii — 957 voiz — 973 quil — 980 mesniee 

La pucele a un ris jeté, 

Si repondi la vérité: 

" Empereres, les ce ester, 
985 Ne me doiz pas amonester 

A fere si grant félonie. 

Jhesucrist, qui je sui amie, 

M'a por voir a espouse prise ; 

C'est cil qui mes cuers aime et prise, 
990 C'est mes deliz, ce est ma joie, 

N'est riens nule dont j'aie joie 

Fors seulement de s'amitié. 

Por li ai ge de moi pitié, 

Por li gart ge mon pucelage. 
995 Je ne te crieng por nul domage 

Que tu puisses a mon cors fere. 

Torment ne me porroient trere 

De Dieu servir, de Dieu amer, 
[200, 2] De lui prier et reclamer." 

1000 Li tiranz est tôt forsenez, 

Ses menitres a apelez 

Et commendé q'an la despoille ; 

Toute nue, voille ou ne voille, 

Que l'en la bâte d'esglentiers ; 
1005 Et cil le font moult volentiers. 

Toute li tranchent la char tendre, 

Qu'el ne fu pas digne d'atendre 

Le petit cop d'une vergeite. 

Puis a commandé q'an la meite 
1010 En une chartre sanz clarté 

Ou avoit sovent grant nerté, 

Que il n'i ait nule lumière ; 

Einssi soit leenz en teniebre, 

Ne n'en isse de douze jors ; 
1015 Itiex i soit mes ses sejors. 

991, 992 transposed in MS.— 1000 tirant— 1006 Tretoute— 1015 issoit 

Li sergent ont la virge prise, 

En oscure prison l'ont mise. 

Uleuc lessent la Dieu amie, 

Mes Diex ne l'oblia lors mie. 
1020 Son ange en la chartre envoie 

Por ce qu'il velt qu'elle le voie ; 

Jhesu envoia de sa gloire 

Por lui tenir en son mémoire, 

Et la clarté esperital 
1025 Mist Diex dedenz la chartre aval 

Por l'ange qui la reconforte, 

Et si grant clarté li aporte, 

Toute la chartre en enlumine. 

Cil qui gardoient la meschine 
("201, 1] 1030 Ont tuit si grant peor eu 

De la clarté qu'il ont veû, 

Qu'il ne peuent un mot sonner, 

N'il ne sevent quel part aler. 

A tant par aventure avint 

1035 Que l'Emperere aler convint 

Hors du païs por une afere 

Qui li estut a force fere. 

Entre ces choses la Roïne 

Oï parler de la meschine, 
1040 Comment li rois l'a voit traie, 

Comme elle iert sage et afeitie, 

Que elle avoit vaincuz les sages, 

Comme li rois par ses mesages 

L'avoit fête d'esglentiers batre, 
1045 Et comment il la fist embatre 

En la chartre qui est oscure, 

Et comme li rois n'avoit cure 

Qu'elle mengast ne ne beûst, 

Qu'elle par fain mort receûst. 

1025 Dieu— 1033 seveni] peuent — 1037 Emperes — 1044 Comme lavoit 
fet— 1048 beust] seust 

1050 Quant ot oï la cruel paine, 
Ja soit ce qu'elle fust peaine, 
Moult est engoisseuse et hâtive 
De veoir la, tant comme est vive, 
Mes moult se doute en son corage 

1055 Que l'Emperere ne le sache. 

Que qu'el aloit en tel manière 
Par la sale avant et arrière, 
Pensant et repenssant encontre, 
Un prince li vint a l'encontre 

1060 Qui Porphires avoit a non, 

Qui estoit de moult grant renon 
Et bien savoit, sanz nul mesdit, 
Celer ce q'an li avoit dit. 
L'Empereriz l'a apelé : 
[201, 2] 1065 " Or soit," fet elle, " bien celé, 

Biaus amis, ce que t'en voil dire. 
A la pucele que mes sire 
Tient en sa chartre parleroie 
Moult volentiers, se je pooie. 

1070 Or vos en convient entremeitre, 
Ou par doner ou par prameitre, 
Que ne vos encusent les guetes. 
Se vos m'amez, issi le feites, 
Por Dieu, amis, ne vos ennuit. 

1075 Oez ce que je vi ennuit : 

En mon dorment m'estoit avis 
De la virge que je devis, 
Qu'elle ert en une chambre assise, 
De grant clarté partot esprise, 

1080 Et entor lui furent assis 

Homes blans, ne sai sept ou six, 
Je ne m'i soi pas bien garder 

El m'apela et dist après 
1050 Quant elle ot— 1067 mes] mon 

1085 Que j'alasse de lui plus près. 

U chief a un des homes blans 

A ses mains mises par devant, 

Une corone d'or li prist, 

U chief la corone me mist. 
1090 Après me dist, ' Gentis roïne, 

Ne doiz avoir nule haine 

Vers le Segneur qui tel corone 

Par moi te présente et [te] done ; 

C'est Jhesucrist, notre bon père, 
1095 Devant qui nus n'est Emperere.' 

Por ceste avision, biau sire, 

Seufre mes cuers issi grant ire 

Que je ne puis durer par nuit. 

Comment cuidiez vos qui m'ennuit? 
1100 Je ne puis boivre ne mengier; 
[202, 1] Je ne souferrai plus dengier, 

Ne ce penssé dont je me deuil : 

La damoiselle veoir vuoill." 
A tant li repondi Porfire : 
1105 "Dame, voirs est que notre Sire 

Est moult cruels a itel gent ; 

Por ce ne seroit il pas gent, 

Que nos faillisse a cest afere. 

Commendez, je sui prest de fere 
1110 Tretot votre commendement. 

Or ne vous faut que seulement 

Tant que vos peûssiez porvoir 

Le consoill des guetes avoir." 

A tent s'en est tornez au[s] guetes, 
1115 Par pramesse les a atraites 

Si qu'il li ont acreanté 

Que il feront sa volenté. 

Quant il furent el premier some 

1088 li] il— 1097 mon ceur— 1099 cuidiex— 1104 Porfile— 1116 quil i 
4 

La roïne prant le preudome, 

1120 Si sont alez en la prison. 
Si comme el vit en avison, 
La roïne a clarté veûe. 
De la peor qu'il ot eue 
Orent endui que il chaïrent, 

1125 Tant durement s'en esbahirent; 
Mes un ordre s'est espandue 
Qui la clarté leur a rendue 
Et toz asoagiez les a. 
Maintenent que les adesa, 

1130 " Levez sus," ce dist la pucele, 
" Veez Jhesucrist qui vos apele 
Por demorer avocques lui. 
A tent se sont levez endui 
Si ont la virge regardée 

1135 

D'anges qui avoc lui estoient 
[202, 2] Qui ses plaies li afeitoient 

Et onguoient d'un onguement 
Par qoi la char si doucement 

1140 Estoit tornee a tel clarté, 

Onques n'avoit si clere esté ; 
Et si revirent les veillarz 
Les lui seoir de toutes parz, 
Qui avoient si cler les vis 

1145 Que ne peuent par nul devis 
Leur clarté estre devisé, 
Qu'il ne peuent estre avisé 
Du prince ne de la reïne. 
Puis a assise la meschine 

1150 U chief a l'ome une corone; 
El chief l'Empereriz la donne, 
Et dit : " Segneur, vez ci la dame, 
La saintisme de cors et d'ame ; 
1121 vit] lit 

Si deprions notre Segneur 
1155 Q'autresi grant part ou gregnenr 

Aiez en son règne con gié ; 

Et il m'a doné le congié. 

Et de ce prince qui est ci 

Aura notre Sire merci, 
1160 Que li dons li en est donnez 

Q'aprés martire(s) ert coronez." 
Après, li ont li veillart dit : 

" Kateline, sanz contredit 

A Dieu oie ta prière 
1165 Lequel araor tu as si chiere 

Que por lui es ci enchartree 

Et en ténèbres es entrée. 

Por la clarté du ciel avoir 

Or te disomes nos por voir 
1170 Que Diex t'a octroie le don 

Que ceus aront verai pardon 
[203, 1] Por qui tu degneras proier. 

Ne se doivent pas esmoier 

Cil qui por toi sont venu ci, 
1175 Que Dex ara d'eus tel merci 

Qu' au monde vaincront le deable 

Et aront vie pardurable." 

Issi ont parlé li veillart ; 

La pucele, de l'autre part, 
1180 S'a si confortée la Dame : 

" N'aiez tu mie qeur de famé, 

Mes bon et enterin et fors, 

Et Diex t'envoiera confort. 

Jusqu' au tierz jor iras o lui ; 
1185 Travaill ne peine ne anui 

De leur angoisse ne menace, 

Ne doiz douter que l'en te face ; 

Que les engoisses de ce monde 

Sont fin néant a la reonde, 

1190 Après la joie et la leesce 

Que cil aront pour leur destreice ; 
De leur martire et de leur poine 
Gaagneront Dieu et son règne." 
A tant a repondu Porfire, 

1195 Et dit : " Pucele, li tiens Sire, 

Di moi, quel guerredon peut rendre 
A cels qui voldroient despendre 
Por s'amor la temporel vie? 
Que de l'oïr ai grant envie." 

1200 " Porfire," ce dist Katerine, 
" Se tu as bone et entérine 
La volenté de l'escouter, 
Bien me porras oïr conter ; 
Que cil siècles n'est c'uns trépas, 

1205 Bien sai, et si n'en douter pas, 
Et aussi vit l'en an ce monde 
[203, 2] Corne en une chartre parfonde 

Ou il n'a se teneibres non. 
Ja ne iert de si grant renon 

1210 Nus hom, ne de si grant savoir, 
Qu'il ne muire, par estovoir : 
Issi est de chose mondeine. 
Doleur, engoisse, mal et paine 
Covoitise, barat, envie, 

1215 Sont les deliz de ceste vie. 
Ce pais claime je tôt quite, 
Mes li païs ou Dex habite 
Est biax et nez, sanz nul ordure ; 
Toz jors il vit, toz jors il dure, 

1220 Que il peut fere son estage. 
Ce païs n'est pas héritage 
Cil qui le mont vellent despire ; 
La n'enveillist nus, ne n'enpire, 
La n'estaint ne char ne couleur 

1212 merdeine— 1213 De leur 

1225 Enfermetez, mal ne doleur ; 

La est, sanz ordure, biautez, 

Sanz trecherie, leautez, 

Joie sanz ire, jor[s] sanz nuit 

Ueuc n'a riens qui li ennuit; 
1230 Ileuc ne crient aversité 

Li estagiers de la cité. 

N'en dire mal, que je ne puis, 

Mes bien assez, que je il truis 

Qui seroit sanz fons et sans rive. 
1235 Ne porroie por riens que vive 

Ce que tu verras aconter, 

Se peuz en la cité monter. 

Se tu gardes ta leauté 

Jusq'a la fin sanz fauseté, 
1240 Bien i iras, ce te pramet. 

Mes de bien fere t'entremet." 
[204, 1] Issi parolle la meichine. 

Le chevalier et la reine 

S'em partirent tôt maintenent. 
1245 Grant joie vont endui feisant 

Des homes blans qu'il ont veû 

Et des conforz qu'il ont eu 

De la glorieuse pucele. 

Li chevalier ont fet querele 
1250 Et demandent par leur déduit 

Ou Porfire toute la nuit 

Ot avec la reïne esté. 

Porfire n'a point redouté, 

Il leur a dit, sanz plus atendre, 
1255 " Segneurs, se voliez entendre 

A ce que dire orendroit, 

Sachiez que bien nos en vendroit. 

Ne demandez ou j'ai esté 

Mes fêtes a ma volenté 
1260 Et gaagniez la votre joie 

Soit pardurable avoc la moie. 
Sachiez que cil n'est mie sages 
Qui fet honeur a ces ymages 
Que avez servi jusques ci. 

1265 Criez a dame Dieu merci 
Qui fist tretoutes créatures, 
Et despisiez itiex feitures 
Qui ne si peuent conseillier. 
Nus ne se peut plus avillier 

1270 Que servir mains vaillent que l[u]i. 
Servez et honorez celui 
Qui est Sires de tout le monde, 
Qui tôt peut fere a la reonde." 
Deux cent en i avoit par conte 

1275 Des chevaliers qui, par le conte, 
Ont les ymages en despit 
Et sont tornez a Jhesucrit. 
La damoiselle endementiers 
Par quinze jors tretouz entiers 

1280 En l'oscure chartre s'estut. 
Ou ainz ne menja ne ne but 
Par home qui en terre vive, 
Et si est elle encore vive, 
Car Diex la cui protecions 

1285 Reput en la fosse au[s] larrons 
Dam Daniel, le bon profeite, 
A ceste peûe et refete 
Par un coulon blanc comme cine j 
De tel mesage est elle digne. 

1290 Quant acompli furent li jor 
De la demeure et du sejor 
Qu'ele dut en la chartre fere, 
Diex Jhesucrist, li debonaire, 
Qui a sa gent n'est mie estranges, 

1295 O une compagnie d'anges 
Est descenduz en la prison 
1286 Dam] Que 



IA VIE DE SAINTE CATHERINE D' ALEXANDRIE. 55 

Por conforter le sien prison. 

Puis a parlé en tel manière : 

" Esgarde, bêle amie chiere, 
1300 Conois le père qui t'a feite, 

Conois por coi tu es destroite 

Devant les rois, devent les contes, 

Por qui tu seufres les granz hontes, 

Les grans doleurs et les grans peines, 
1305 Por qui de bien fere te peines; 

Parfés ce que tu as empris, 

Si te métré em paradis. 

Tes amis sui, et tu m'amie, 

Saches, je ne te leiré mie, 
1310 Que moult me plest ta grant bonté." 

A tent s'en est el ciel monté. 
[205, 1] L'Emperere[s] après repaire, 

Quant il ot parfet son afere ; 

En Alixandre est retornez 
1315 O il ot les plez ajornez 

De son afere et de sa terre. 

Puis commenda qu'en li aut querre 

La damoisele isnellement, 

Por ce qu'a fere l'ot covent ; 
1320 Et quant el fu devant le roi 

Qui avoit [dit] par son desroi, 

Qu'el ne menjast de quinze jors, 

Por ce que Ions ert li sejors 

Et la grant soufrance de pain 
1325 La contrainsist, et la grant fain, 

Il la regarde en mi le vis ; 

Plus estoit bêle, a son avis, 

Qu'il ne l'avoit devant veûe. 

Lors cuida qu'elle fust peûe 
1330 En repost, si l'en pesa moult 

Qu'il parust moult bien a son volt. 

Tantost a commandé a prandre 

Toz les chartriers et fere pendre, 
S'il ne dient par quel congié 

1335 La damoiselle avoit mangié, 
Et qui repeùe l'avoit. 
La damoiselle qui ce voit 
Ne volt pas que por lui reçoivent 
Cil mal qui recevoir nel doivent. 

1340 Mielz velt que l'en sache le voir, 
Qu'elle les veïst mal avoir. 

" Roi," fet la virge, " entent a moi, 
Ne soies pas en tel desroi, 
Que ci sergent m'aient peiie, 

1345 Ne que j'aie viande eue 

D'orne qui en ce siècle soit. 
[205, 2] Diex li miens pères me pessoit, 

Qu'il ne velt pas cels oblier 
Qui se veulent en lui fier, 

1350 Par son bon gre me confortoit 
Qui la viande m'aportoit 
Tant con ge fui en la prison." 
Li tiranz, qui sa traïson 
Velt celer dedenz son corage, 

1355 Qu'elle nel tiegne a outrage 

(Mes ne li valt riens que il face, 
Ne blandissement ne menace), 
" Certes," fet il, " bien peus savoir, 
Je te vossisse mielz avoir 

1360 Que ocirre hui par tonnent ; 
Mes or me di premièrement, 
Puis que si l'avons ore empris, 
Quel consoill as tu de toi pris 
Puisque tu fus mise em prison ? 

1365 Or si respon, sanz mesprison 

Au mains, si peulz le meilleur prendre ; 

Ou faces tost, sanz plus atendre, 

Sacrefices a noz ymages 
1367 tôt 

Qui sont poissanz, saintes et sages, 
1370 Ou cuit fere ta char, la tendre,. 

Par grant torment rompre et estendre/' 
" Rois," fet elle, "je voill bien vivre, 

Mes se je part de ci délivre, 

Ce n'est pas vie, ainz est mort ; 
1375 Mes se mes cors est por Dieu mort 

Et derompu par ton torment, 

Je sai et croi veraiement 

Que m'ame, se mon cors dévie, 

Ira en pardurable vie." 
1380 Li rois, aussi comme gagnons 

Qui rechigne ses compangnons, 
[206, 1] Reoulle, et si estraint les danz, 

Si est iriez el cuer dedenz 

Qu'il ne set que il doie dire. 
1385 A ses sergenz dit, par grant ire, 

" Délivrez moi de ce maufé ; 

Si durement m'a eschaufé 

Que ennuit ne seré a aise. 

Si fêtes chose qui me plaise, 
1390 A honte la feroiz morir, 

Que riens ne l'en puisse garir." 

Que que l'Emperere devise 

Par quel torment et en quel guise 

La damoiselle seroit morte, 
1395 Cursates s'en entre en sa porte 

Qui ert prevost de la cité. 

Cruiex et plains de crualté, 

Il voit le roi si hors du sens 

Qu'il met s'entente et tôt son sens 
1400 A torment trover et eslire. 

" Or ne doutez," fet il, " biau sire, 

Por ces parolles decevables. 

Empereres," fet li deables, 
1370 Ou] Je 

" Dont n'as tu honte et desdaing 

1405 D'une famé que je ne daing 
Neïs veoir en mi le vis, 
Qui or te tient, ce m'est avis, 
Et deloie si longuement ? 
Escoute, et je dirai comment 

1410 L'en la peut fere tormenter. 
Ne t'esteut plus a dementer, 
Car encore ne voi ge mie 
Torment que ceste anémie 
[206, 2] Se puisse en tel guise doloir, 

1415 Que face tretot ton voloir. 

" Rois, commandes tôt sanz sejor, 
Soient fêtes jusqu'au tierz jor 
Quatre roes par ma devise. 
Oez comment, et en quel guise. 

1420 Les deux seront jointes ensemble, 
Et les autres deux, ce me semble, 
Seront aussi ensemble jointes 
De clos menuement porpointes. 
Et si vos il vosdrai pramaitre, 

1425 Par les rains je i ferai meitre 
Broches de fer, par tel esgart, 
Passeront par chascune part 
Des roes plain pie et demi. 
Li cercles qui seront parmi, 

1430 Et les gentes que li rois tienent 
Qui au torner vont et revienent, 
Seront broches de tout entor. 
D'une façon et d'un ator 
Seront les roes toute[s] quatre. 

1435 Après si les feré enbatre 

En un grant fossé ou seront. 
Que que les roes torneront 
Contreval, tout a une hie 

1406 Nés— 1415 son 

Que les autres tormenz la fuie 
1440 Contremont et en tel manière, 

Tout l'une avent et l'autre arrière, 

Entre les broches de mileu 

Aura la pucelle son leu. 

La sera mise toute nue, 
1445 Et quant l'eure sera venue 
[207, 1] Que les roes de[v]ront torner 

Et par engin fere atorner, 

Et l'une contre l'autre ira, 

Onques si tost ne descira 
1450 Li leus sa proie de sa poe, 

Coin les denz de chascune roe 

Li derompront sa char, la tendre. 

A ce porront essample prandre 

Li Cretien qui i(s) seront. 
1455 Por ce tui[t] se repentiront ; 

Mes il est droit que l'en l'essoit, 

Et que devent le torment soit 

La damoiselle vue assise. 

Après a son voloir eslise 
1460 Ou son domage ou son profit, 

Que el muire, ou Dieu sacrent." 
A tant mandent les charpentiers. 

Tant i ot mis de jors entiers 

Que li tormenz est aprestez. 
1465 Enmi la sale est arestez, 

Plains de broches de fer agûes. 

Li pueples et les genz menues 

Se sont assemblez tôt entor, 

Et n'i a nul qui de l'estor 
1470 Et de la noise que il maine 

De la peor et de la paine 

Ne tranble tôt en son corage. 

Li rois s'estut en son estage 

Et commande que tote nue 

1475 Soit la pucele détenue. 

La damoiselle est despoilliee, 
Toute preste et apareilliee 
[207, 2] De mort soufrir moult volentiers 

Por Jhesucrist, s'il est mestiers ; 

1480 Que nul torment que elle voie 
Ne nul travaill ne la desvoie, 
Ne point n'en est ses cuers grevez. 
Vers le ciel a ses eulz levez 
Et dit soëf, entre ses denz, 

1485 Et prie Dieu du ciel(ir) dedenz : 

" Diex en qui est toute poissence, 
La cui pitié garde et avence 
Celui qui de bon cuer l'apele, 
Entent le cri de la pucele 

1490 Qui a son besoing te reclaime, 

Qui de son cuer te doute et aime ; 
Et fai que cist engignement 
Qui de mort est aprestement, 
Qui por moi est ci embuchiez, 

1495 Par ta foudre soit trébuchiez 
Et froissiez par pièces menues, 
Que ces genz qui sont [ci] venues 
Et qui en ton non ne se fient 
De leur pooir te glorefient. 

1500 Sire, tu sez certenement 

Que por la peor du torment 
Ne faz je pas ceste requeste, 
Que de morir sui tote preste 
Et de soufrir si grant martire 

1505 Com tu me degneras eslire. 

Mes jel di por cels qui ci sont 
Qui en ton non por moi creront, 
Qu'en toi aient gregneur fiance 
Quant il verront ceste vengence. 

1475 détenue] nutenue — 1507 Que 

[208, 1] 1510 A paine ot fête sa prière 

Qant Jhesu qui l'a voit tant ch[i]ere 

Li envoia son vengement : 

Du ciel descent isnellement 

Un ange a tôt une foudre 
1515 Plaine de vent et o grant poudre, 

Qui Sert l'enging en tel manière 

Que pièce n'i remest entière, 

Et les pièces (q)an sont saillies, 

Si ont les genz si esbahies, 
1520 Si con les venz les a ruées ; 

Quatre mile en a ruées, 

Si feri si l'estorbillons 

Que du fust ne des aguillons 

Ne remest broche ne astelle, 
1525 Que por l'amor de la pucele 

Ne se vengast de ceus de lez, 

Si qu'il i ot d'escervelez 

Quatre mile païens par conte ; 

Issi li venga Diex sa honte. 
1530 A ce miracle iert la reïnne 

Qui atendoit de Kateline 

La passion couvertement. 

Elle a veù le vengement 

Que Dex a fet tôt en apert, 
1535 Lors se porpensse que elle pert 

Son tens s'el se celé forment. 

Lors se lieve isnelement 

Devent le roi qui s'en enrage, 

Ne ne tient pas. Fet elle a sage : 
1540 " Ha ! chetis rois, que pensses tu? 

Tu voiz com Diex a grant vertu, 
[208, 2] Tu le cuides vaincre par force ; 

Cesses tu, dolent, ne t'esforce 

De hâter ton grant dempnement 
1545 Que tu aras hastivement. 

Sachiez que ci te peut dempner 
Ce Diex, qui ci pot amener 
La foudre, dont quatre mile home 
Sont ci ocis a une some." 

1550 A ce que la reïgne a dit 

Se levèrent, sanz contredit, 
Maint Sarrazin qui tôt ce virent. 
Maintenant si se convertirent 
Devant le roi apertement 

1555 Et crièrent moult hautement : 

" Li Diex au[s] Cretiens est granz ; 
Nos nos tenons a ses sergenz 
Et tendron desi qu'en la fin, 
Que si verai Dieu ne si fin 

1560 N'avons nos encore trové. 

Rois, nos avons bien esprové 
Que tes Diex sont veines ydoles 
Que tu forges au[s] mains, et doles. 
Ne peuent nul aide fere. 

1565 Rois, cil Dieu sont de put afere." 
Quant li tirant a ce oï 
Sachiez, point ne s'en esjoï, 
Ainz a eu moult grant haïne, 
Et plus assez a la reïgne ; 

1570 Lors l'apele par itiex diz : 

" Qu'est ce, reïgne, que tu diz ? 
Por coi t'es tu de ce ventée ? 
Li Crestien t'ont enchantée, 
[209, 1] Mes je te jur par mes granz Diex 

1575 Que se tu es longuement tiex, 
Et tu ne lesses ta foleur, 
Je te ferai a grant doleur 
La teste du cors desevrer ; 
Et si ferai ton cors livrer 

1580 Et au [s] bestes et aus oisiax 

Qui en feront toz leur aviaux." 

Lors commende que l'en la praigne 

Et que l'en li perce et destraigne 

Les mamelles de son costé 
1585 A clos de fer, a grant viuté, 

Et quant seront bien atachiees 

Hors du cors li seront sachiees. 

Tentost l'ont li sergent ravie 

Qui li vellent tolir la vie. 
1590 En dementres qu'i[l] la menoient 

Et si laidement demenoient, 

Elle regarde la pucele, 

Et dit, "Amie, car apele 

Notre Segneur par ta prière, 
1595 Por qui amor j'ai si po chiere 

Ma vie que je voill morir. 

Priez cil qui tôt peut merir 

Les granz travals as ses amis, 

Du bon cuer qu'il a en vos mis 
1600 Me gart et tiegne fermement, 

Que por la poor du torment 

Ma foible char ne se repente, 

Que ne perde ma bone entente 

Et le reaume et la corone 
1605 Que Diex a ses chevaliers donne." 
A tant li respont Katheline : 

[209, 2] " Moult joieusement te demaine. 

Por ceste transsistoire painne 
1610 Avras hui vie pardurable ; 

Tu n'as mesgarde du deable." 

La reïgne, por ce confort, 

A le corage ferm et fort 

Et prest de soufrir le martire. 
1615 Lors commence au sergent a dire 

Que il parface isnelement 

L'emperial commandement. 

Li sergenz plains d'iniquité 
La mainne hors de la cité, 

1620 Si li derompe(nt) les mamelles. 
A bien tranchantes les lemailles 
Li embatent enmi le piz, 
De ce soiez vos tretoz fi(l)z ; 
A tenailles li sachent hors 

1625 Les tendres mamelles du cors, 
Puis li ont parmi le costé 
Un moult très grant coutel bouté 
Si que l'ame s'en est partie ; 
U ciel a la destre partie 

1630 Mist la reïgne nostre Sire. 
Par nuit i est venuz Porfire 
Ou li cors avoit esté mis, 
Entre lui et de ses amis, 
Si l'a doucement enbasmee 

1635 Qui moult l'avoit toz jors amee. 
Puis l'enseveli gentement 
Et li fist son enterrement. 
A l'andemain ont demandé 
[210, 1] Cil qui li rois a commandé, 

1640 Qui avoit ainssi atome 
Et enbasmé et enterré 
Le cors ainssinc a la reïgne ; 
Et si en ont maint por haine 
Li menistre par leur desroi 

1645 Pris et mené devent le roi, 
Et les commande toz ocirre. 
Mes Porfire, qui ne desirre 
Eors por Dieu martyre soufrir, 
Se va donner et poroffrir 

1650 Tôt de son gre au fereor, 
Et va devent l'empereor. 
" Empereres," ce dist li quens, 
" Tel jugement n'est mie buens, 

Que fez ocirre sanz meffet 
1655 Cels qui ne t'ont de néant mefet. 

Tu t'en porras bien repentir, 

Mes je ne voill pas consentir 

Que nus en muire sanz desserte ; 

Ci aroit trop desleal perte. 
1660 Mes se cil a mort deservie 

Qui la reïgne a ten servie 

Que la reïgne enseveli, 

Por ce que Diex iert bien de Ii, 

Je ne dout riens itel ineffet. 
1665 Bien saches tu que je l'é fet ; 

Je croi en Dieu, nel quier celer, 

Que tout le mont doit apeler." 
Li tiranz, comme forsenez 

Qui laidement s'est démenez, 
1670 Car il a el cors le deable, 
[210, 2] Giete un cri si espeontable 

Que tretoute en tentist la sale, 

Et dist, " Chetis, l'eure fu maie 

Que je onques cheï sus terre. 
1675 Maie mort, car vien, si m'aterre, 

Quant je pert tout a la reonde 

Ce que j'amoie en tôt le monde." 

Tantost commande qu'en li face 

Venir tretouz enmi la place 
1680 Les chevaliers de qui Porfire 

Estoit esconestable et Sire. 

Tuit sont devent le roi venu, 

Mes il li est si avenu 

Que tuit ensemble li ont dit 
1685 Qu'il creoient en Jhesucrist; 

Mes por travaill ne por menace 

Ne por poine que l'en leur face 

La créance ne guerpiront, 

1678 en li] elle 

5 

A leur Segneur obéiront. 

1690 A po que li tiranz n'enrage, 
Si commande par son outrage 
Que l'en les face tormenter. 
A ce les cuide espeonter 
Que por la peor du torment 

1695 Guerpissent leur proposement. 
A tant Porfire s'est dreciez 
Et saut avant tôt correciez, 
Que sanz lui les en vit aler. 
Lors les commance a apeler : 

1700 "Qu'est ce?" fet il, "droiz empereres, 
Que moi qui sui sires et pères 
Icés chevaliers lesse vivre, 
[211, 1] Et les lesse a leur délivre. 

Saches que tu n'aras rien fet, 

1705 Que je sui chief de ce meffet." 
" Se tu es," fet li rois, " li sires, 
Ne soies pas por ce li pires, 
Mes de tent comme a toi apent 
Les la folor, si te repant. 

1710 Le tant leur doinge bone essample ; 
Fai maintenant, et si t'essemple, 
Et se tu vels avant venir 
Je te ferai avant ferir." 
Tantost commande qu'en le praigne 

1715 Et avoc les chevaliers maigne 
Loing au dehors de la cité. 
Iluec sont li cors [fors] geté 
Et les testes a une part, 
Que li lyon (a un) et li liepart 

1720 Et les chiens et les autres bestes 
Les cors mangassent et les testes. 

A l'endemain se fu assis 
Tôt correciez et toz penssis 

1692 le 

Li rois, en la sale marbrine, 
1725 Et commande que Katherine 

Li soit devant lui présentée, 

Si l'a par itelx diz tentée : 

" Pucele, entent ce que je di, 

Se tu vels, si le contredi. 
1730 Tu es coupable de la mort, 

Car touz cels qui sont ici mort 

Tu les avoies enchantez, 

Par toi les ai ge tormentez. 

Mes se repentir te voloies 
[211,2] 1735 De la créance ou tu foloies 

Et tu voloies ahorer 

Mes Diex puissanz, sanz demorer, 

Je te feroie ja reïgne ; 

Toz le corroz et la haïne 
1740 Que j'ai vers toi, te pardonroie 

Et mon reaume te donroie. 

Or fai moult tost, ne me délaie, 

L'un de ces deux pren, si me croie : 

Ou tu les sacrefices faces, 
1745 Ou ton chief, sanz autres menaces, 

Te ferai ja du cors sevrer, 

Si le feré au[s] chiens livrer, 

La hors en celé large voie, 

Si que tretoz le mont le voie." 
1750 " Emperere," dit la pucele, 

" Iceste mort m'est bone et bêle : 

Ce n'est pas mort, einçois est vie, 

D'autre chose je n'ai envie 

Fors de morir por mon seigneur. 
1755 Je n'oi onques joie gregneur, 

Car por ce pleur avroi leesce, 

Repos avrai por ma tristesce, 

Vie sanz fin, joie sanz ire, 

Je ne te puis la disme dire 

1760 Comment je me doi esjoïr ; 
Toute sui preste d'obeïr 
A ce que tu commenderas ; 
Ja tel torment ne troveras 
Que je ne seufre de grant joie, 

1765 Que moult m'est tart que mon roi voie 
Et l'agnel que les virges sivent 
[212, 1] Par qui li ange du ciel vivent ; 

Itel segneur doit l'en requerre 
Qui fist et ciel et mer et terre." 

1770 Quant ot parlé la damoiselle 
Li tiranz ses homes apelle, 
Dont il avoit devant li maint, 
Et commande c'on li amaint 
Hors de la cité d'Alixandre ; 

1775 La facent le sien sanc espandre, 
Ileuc li soit li chief copez, 
Si en sera ses cuers vengiez. 

Tantost la mesnent li sergent, 
Moult en ont grant pitié la gent 

1780 Et crient après la meschine : 
" Ha ! douce amie, Katheline, 
Aiez pitié de ta jovente, 
De ta biauté qu'issi est gente 
Plus que rose ne fleur de lis. 

1785 Belle, esgarde que tu eslis ; 
Tu lesses joie por tristesce, 
Tu prenz povreté por richeice, 
Tu vels por mort changier ta vie ; 
Ainz mes pucele n'ot envie 

1790 De morir, fors toi seulement. 
Or te vels livrer a torment ; 
Jentil pucele, si délivre 
Ton cors, qui est dignes de vivre." 
" Haï ! Segneurs," dist la pucelle, 

1795 " Lessiez ester ceste querelle, 

Ceste plainte, que riens ne valt, 

Ja nus de vos ne se travalt ; 

Se la douceur de la nature 
£212, 2] Qui seurvaint toute créature 

1800 Eslit mon cuer por sa daintié, 

Bien en devez avoir pitié. 

De ce ne vos merveilliez pas, 

Que cist siècles n'est c'uns trépas ; 

Ainçois aiez tretuit grant joie 
1805 Qu'apareilliee m'est la voie 

Jhesucrist en son paradis. 

Jel voi el ciel, ce m'est avis, 

Ou il m'apelle et semont 

Que je m'en voise la amont. 
1810 C'est mes espous, c'est mes amis, 

C'est cil en qui j'ai mon cuer mis, 

C'est mes espous, c'est ma corone, 

Je n'en ai riens, s'il nel me donne, 

Que je sui du tout en sa garde. 
1815 De vos penssez et prenez garde, 

Que mort qui tôt le mont desdaigne 

En cest erreur ne vos seurpraigne, 

Que por le servise du deable 

Ne perdoiz vie pardurable." 
1820 Issi est venue en la place 

Li menistre qui les menace 

De la teste fere voler. 

El demande congié d'orer 

Et il li done volen tiers. 
1825 Son cuer qui est vers Dieu entiers, 

Et ses oeulz vers le ciel adreice 

Et prie Dieu par grant destraice : 
" Biau Sire Diex, biau sire pères, 

Mes amis et mes enpereres, 
1830 Amis por tes amis en terre, 
[213, 1] Rois, por les tuens en voi ge fere 

Enneur de ceus qui en toi croient, 

Gloire des Virges qui te croient, 
Li bons Jhesus grâces te rent 

1835 De ce que jehui je me sent 
Abiter entre les anceles 
En (la) compangnie des puceles 
Qui en ceste fraginité 
Gardoient leur virginité. 

1840 Sire, par ta miséricorde 

A ce que je requier t'acorde, 
Que cil qui aront en mémoire 
Ma passion et ma victoire, 
Et en l'oneur de toi, biau Sire, 

1845 Otroie le sanz contredire, 

Que tu entendes leur requeste 
Et que t'aide leur soit preste 
En quelconque(s) nécessité, 
Ou de mal ou d'aversité. 

1860 Se besoing ont de toi proier 
Ce dont leur vuoilles otroier, 
A l'eure qu'il m'apeleront 
Et par besoing me requerront, 
De leur complainte aiez pitié, 

1855 Por m'amor et por m'amitié. 
Sire, j'ai ta volenté feite ; 
Se de noient me sui meffaite, 
Par ta pitié me fai pardon ; 
Por toi me(s)t mon cors a bandon 

1860 Au glaive que je voi ci preste. 
Sire, mon cors te doing et preste 
Por toi avoir en ce martyre. 
[213, 2] M'ame reçoif, Jhesu, biau sire, 

Plus ne dément, de voir le saches ; 

1865 Et par les mains a ces mesages 
La me(s)t en repos pardurable, 
Que ne chiee es mains au deable." 

1836 jehui je] je dis ne 

A tant li est seur lui venue 

Une columbe tote nue 
1870 Qui de parler ne se tint mue : 

" Vien, bêle seur, vien, douce amie, 

Vien u ciel quierre ta déserte ; 

Veez la porte qui est overte, 

La porte de beneûrté ; 
1875 Alez en bone seûrté, 

Que tes leus est en paradis, 

Apareilliez par grant devis. 

La atendent présentement 

Les anges ton commandement, 
1880 Qui contre toi vellent venir 

Et tu leur peuz veoir tenir 

Une corone de fin' or 

Que je ai prise en mon trésor, 

Dont tu seras ja coronee. 
1885 Vien t'en, que bone fus tu née; 

N'aies peor, amie chiere, 

J'ai bien oïe ta prière ; 

Que tretuit cil qui ton torment 

De bon corage et humblement 
1890 Reclameront, ma douce amie, 

Leur prière sera oïe." 

El ciel s'en est la voiz alee 

Et la pucele a avalée 

La teste aval, en la poudrière, 
[214, 1] 1895 Si a parlé en tel manière : 

"Amis, or fier, il est bien eure, 

Il me targe trop et demeure 

L'emperial commandement ; 

Délivre toi isnellement. 
1900 Dieu m'apelle, bien l'as oï." 

Li sergent li ot benoï, 

Fiert de l'espee et le chief vole 

A terre sanz plus de parolle. 

La avindrent de ce martire 

1905 Deux choses qui bien font a dire : 
L'une fu que en leu de sanc 
Virent cheoir let tretot blanc 
Parmi la plaie a grant foison ; 
Et or bien savez, c'est raison, 

1910 Car li laiz fu, par vérité, 
Tesmoing de sa virginité. 
L'autre des choses qui avindrent 
Fu que li ange a son cors vindrent 
Nel mitrent pas en nou chaloir, 

1916 Euçois l'emportèrent por voir 
El mont Sinay, sanz délai, 
Ou dame Diex dona la loy 
A Moyses le bon profeite. 
Du leu ou elle fu deffaite 

1920 Jusqu' au mont de sa sepolture 
A moult jornees d'erreûre. 
Des enfers qui i sont venu 
La sont maint miracle avenu, 
Mes une mervelle i avint 

1925 Q'a maintes gent veoir covint, 
Que de son sepucre decourt 
Huile qui les enfers secourt ; 
[214, 2] Neïs des oiseleiz menuz 

I est maint miracle avenuz ; 

1930 Partot les leus ou l'en le porte 
En decort huile qui conforte 
Toz les enfers qui en sont oint, 
Que les maus puis ne grèvent point. 
Ceste pucelle, bien m'en membre, 

1935 Soufri mort el mois de novembre, 
Le jor sai ge bien et connois, 
El vint e cincquiesme du mois, 
Soufri mort a un vendredi 
A tierce, un po devant midi. 

1928 Nés 

1940 Gui en romanz si se desc[u]evre 

Qui a a chief menée s'euvre 

Et rent grâces a Jhesucrist 

De sa peine et de son escrit 

Qu'il i a si bien achevé ; 
1945 Et si ne li a riens grevé. 

Il ne l'a pas fet por le monde 

Ja tex vices ne le confonde 

Qu'il face riens por vaine gloire ! 

Ençois l'a fet en la mémoire 
1950 De la glorieuse pucele 

Por qui amor il renovelle 

La passion qu'el a souferte 

A son gaang, a sa déserte ; 

Et por s'amor a maintenue 
1955 Qu'el ne doit pas estre teûe. 

Or li prière en la fin 

Qu'elle me face un don sanz fin : 

Quant l'ame s'en voldra partir 

Que malfez nel puissent partir 
1960 Et que ne l'ait deable en garde. 
[215, 1] En sa deffansse et en sa garde 

A del tôt s'ame et son cors mis 

A la virge, ce m'est avis ; 

Et cels qui orront le torment 
1965 Facent don et otroiement 

Du sen qu'il i voldront requerre. 

Cil qui fist ciel et mer et terre, 

Ce q'en peut veoir et tenir, 

Nos face a bone fin venir, 
1970 Qui règne pardurablement, 

Sanz fin et sanz commencement. 

Henry Alfred Todd. 

